Oselo - Wikipedia

# Oselo

### Diwar Wikipedia, an holloueziadur digor

| Oselo |

L. pardalis
Rummatadur klasel
Ren : | Loened
Skourrad : | Chordata
Kevrennad : | Vertebrata
Urzhiad : | Carnivora
Kerentiad : | Felidae
Genad : | Leopardus
Anv skiantel
Leopardus pardalis Linnaeus, 1758

Ar pennad-mañ a denn d'ar vevoniezh

An oselo (diwar nahouatleg ocelotl) pe Leopardus pardalis, anvet ivez loupard livet, pe tigrillo a zo ur c'hazh gouez eus kreiz ha su Amerika. Betek kreisteiz Tec'has ha Trinidad e oa bet gwelet. Gallout a ra muzuliañ 100 cm ha kaout ul lost a 45 cm. Pouezañ a ra etre 10 ha 15 kg. Heñvel a-walc'h eo ouzh an onsila hag ar margay a vev en hevelep rannvro met brasoc'h eo.

Annez an oselo

Un aneval-noz eo ha tachedanel-tre. Betek ar marv e stourmo da zifenn e dachenn. Evel hogozik an holl gizhier e vev gantañ e-unanik, estreget e-pad an amzer-gouennadur. E-pad an deiz e c'hell rannañ ul lec'h-ehan gant un oselo ag an hevelep reizh. E-pad an amzer-gouennadur (en diskarr-amzer ar peurliesañ) e kerc'ha ar barez ur c'hev pe ur wezenn gleuz ma c'han etre daou ha pevar kazhig. Krediñ a reer e pad an dougen 70 devez.

Daoust ma c'hell an oselo pignat mat tre e hemolc'h war an douar ar peuliesañ. Debriñ a ra marmouzien, skrignerien, naered, kroc'henegion, pesked hag evned. Argasiñ a c'hell anevaled-ti vihan evel ar moc'hig pe an evned-porzh. Prezhoù bihanoc'h egetañ a blij dezhañ muioc'h ha gant e c'hwesha e vez o kavout ar peurliesañ zoken m'en-deus ur gweled-noz mat tre.

Blevad an oselo a zo heñvel ouzh hini ar jaguar hag evitañ e vez hemolc'het. Daoust ma ne riskl ket da vont da get ez eo en arvar e darnioù'zo e annez. War stagaden I ar CITES eo meneget.

## [kemmañ] Ispesadoù

- Leopardus pardalis pardalis, Amazonia
- Leopardus pardalis aequatorialis, norzh an Andoù
- Leopardus pardalis albescens, Mec'hiko, mervent Tec'has
- Leopardus pardalis maripensis, Venezuela, Guyana, Trinidad
- Leopardus pardalis mearnsi, Kreiz America
- Leopardus pardalis mitis, Arc'hantina, Paraguay
- Leopardus pardalis nelsoni, Mec'hiko
- Leopardus pardalis pseudopardalis, Kolombia
- Leopardus pardalis puseaus, Ecuador
- Leopardus pardalis sonoriensis, Mec'hiko
- Leopardus pardalis steinbachi, Bolivia

## [kemmañ] Liammoù diavez

an oselo

Dafar ouzhpenn a-fed an tem-mañ a vez kavet e-barzh Wiki.Commons
Oselo
Adtapet diwar "http://br.wikipedia.org../../../o/s/e/Oselo.html"

Rummadoù ar bajenn: Felidae

##### Views

- Pennad
- Kaozeadenn
- Stumm a-vremañ pe stumm red

##### Klask